CELEX: 32014B0542
Language: mt
Date: 2014-04-03 00:00:00
Title: 2014/542/UE, Euratom: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima I — Il-Parlament Ewropew

5.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 266/1
            
         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima I — Il-Parlament Ewropew
   (2014/542/UE, Euratom)
   IL-PARLAMENT EWROPEW,
   
               —
            
            
               wara li kkunsidra l-baġit ġenerali tal-Unjoni Ewropea għas-sena finanzjarja 2012 (1),
            
         
               —
            
            
               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2012 (COM(2013) 570 — C7-0274/2013) (2),
            
         
               —
            
            
               wara li kkunsidra r-rapport dwar il-ġestjoni baġitarja u finanzjarja għas-sena finanzjarja 2012, Taqsima I — Il-Parlament Ewropew (3),
            
         
               —
            
            
               wara li kkunsidra r-rapport annwali tal-Awditur Intern għas-sena finanzjarja 2012,
            
         
               —
            
            
               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2012, flimkien mat-tweġibiet tal-istituzzjonijiet (4),
            
         
               —
            
            
               wara li kkunsidra d-dikjarazzjoni ta’ assigurazzjoni (5) dwar l-affidabilità tal-kontijiet, kif ukoll dwar il-legalità u r-regolarità tal-operazzjonijiet li jaqgħu taħthom ipprovduta mill-Qorti tal-Awdituri għas-sena finanzjarja 2012, skont l-Artikolu 287 tat-Trattat dwar il-Funzjonament tal-Unjoni Ewropea,
            
         
               —
            
            
               wara li kkunsidra l-Artikolu 314(10) u l-Artikolu 318 tat-Trattat dwar il-Funzjonament tal-Unjoni Ewropea u l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b’mod partikolari l-Artikoli 145, 146 u 147 tiegħu,
            
         
               —
            
            
               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (7), u b’mod partikolari l-Artikoli 164, 165 u 166 tiegħu,
            
         
               —
            
            
               wara li kkunsidra l-Artikolu 13 tar-regoli interni dwar l-implimentazzjoni tal-baġit tal-Parlament Ewropew (8),
            
         
               —
            
            
               wara li kkunsidra l-Artikolu 166(1) tar-Regolament (UE, Euratom) Nru 966/2012, skont liema artikolu kull Istituzzjoni tal-Unjoni għandha tieħu l-passi kollha xierqa biex twettaq l-osservazzjonijiet li jakkumpanjaw id-deċiżjoni ta’ kwittanza tal-Parlament Ewropew,
            
         
               —
            
            
               wara li kkunsidra r-riżoluzzjoni tiegħu tad-9 ta’ Marzu 2011 dwar il-linji gwida għall-proċedura baġitarja 2012 — it-Taqsimiet I, II, IV, V, VI, VII, VIII, IX u X (9),
            
         
               —
            
            
               wara li kkunsidra r-riżoluzzjoni tiegħu tas-6 ta’ April 2011 dwar l-estimi tad-dħul u tan-nefqa tal-Parlament Ewropew għas-sena finanzjarja 2012 — Taqsima I — Il-Parlament Ewropew (10),
            
         
               —
            
            
               wara li kkunsidra r-Regoli 77 u 80(3), u l-Anness VI tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A7-0246/2014),
            
         
               A.
            
            
               billi l-awditu tal-Qorti tal-Awdituri indika li, fir-rigward tal-infiq amministrattiv fl-2012, l-istituzzjonijiet kollha ħaddmu b’mod sodisfaċenti s-sistemi ta’ superviżjoni u ta’ kontroll meħtieġa mir-Regolament (KE, Euratom) Nru 1605/2002;
            
         
               B.
            
            
               billi s-Segretarju Ġenerali ċċertifika, fis-6 ta’ Settembru 2013, l-assigurazzjoni raġonevoli tiegħu li l-baġit tal-Parlament ġie implimentat skont il-prinċipji tal-ġestjoni finanzjarja tajba u li l-qafas ta’ kontroll stabbilit joffri l-garanziji neċessarji dwar il-legalità u r-regolarità tal-operazzjonijiet li jaqgħu taħtu;
            
         
               C.
            
            
               billi s-Segretarju Ġenerali ċċertifika wkoll li mhuwiex konxju dwar kwalunkwe fatt li ma ġiex iddikjarat li jista’ jagħmel il-ħsara lill-interess tal-istituzzjoni;
            
         
               1.
            
            
               Jagħti l-kwittanza lill-President tiegħu għall-implimentazzjoni tal-baġit tal-Parlament Ewropew għas-sena finanzjarja 2012;
            
         
               2.
            
            
               Jippreżenta l-kummenti tiegħu fir-riżoluzzjoni tas-16 ta’ April 2014 (11);
            
         
               3.
            
            
               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Martin SCHULZ
         
            Is-Segretarju Ġenerali
         
         Klaus WELLE
      
   
   
      (1)  ĠU L 56, 29.2.2012.
   
      (2)  ĠU C 334, 15.11.2013, p. 1.
   
      (3)  ĠU C 188, 29.6.2013, p. 1.
   
      (4)  ĠU C 331, 14.11.2013, p. 1.
   
      (5)  ĠU C 334, 15.11.2013, p. 122.
   
      (6)  ĠU L 248, 16.9.2002, p. 1.
   
      (7)  ĠU L 298, 26.10.2012, p. 1.
   
      (8)  PE 349.540/Bur/ann/def.
   
      (9)  ĠU C 199 E, 7.7.2012, p. 90.
   
      (10)  ĠU C 296 E, 2.10.2012, p. 226.
   
      (11)  Testi adottati, P7_TA(2014)0428 (ara l-paġna 1 ta’ dan il-Ġurnal Uffiċjali).